22. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ.ΙΙ.11195/385 της 2 Σεπτ./1  Οκτ.1970  (ΦΕΚ Β΄ 691) Περί εισαγωγής επί προσωρινή ατελεία συνθετικών υφαντικών ινών μη συνεχών, χρωμάτων και προϊόντος SOROMIN, δια την παραγωγήν προϊόντων εξαγομένων εις αλλοδαπήν. Έχοντες υπ’ όψιν: 1)Τας διατάξεις του Νόμ.4607/1930. 2)Της από 21.7.1970 γνωμοδότησιν της επιτροπής του άρθρ.6 του Νόμ.2861/54, αποφασίζομεν: Άρθρ.1.-Επιτρέπεται η εισαγωγή υπό Βιομηχάνων επί προσωρινή ατελεία και επί τη παροχή δια τους δασμούς και λοιπούς φόρους χρηματικής, Τραπεζικής ή αξιοχρέου προσωπικής εγγυήσεως, συνθετικών υφαντικών ινών μη συνεχών, χρωμάτων και προϊόντων αντιστατικών δια την παραγωγήν των κάτωθι προϊόντων αμιγών ή συμμίκτων μετά βαμβακερών νημάτων. α)Νημάτων ακρυλικών. β)Υφασμάτων κουβερτών ακρυλικών αφινιρίστων (ημιτελών). γ)Υφασμάτων κουβερτών ακρυλικών φινιρισμένων. δ)Ετοίμων ακρυλικών κουβερτών, εξαγομένων εις αλλοδαπήν εντός εξαμήνου από της εισαγωγής των πρώτων υλών. Άρθρ.2.-1.Οι Βιομήχανοι οι επιθυμούντες να τύχωσι του υπό της παρούσης αποφάσεως παρεχομένου αυτοίς ευεργετήματος δέον όπως υποβάλωσιν εις την Τελωνειακήν Αρχήν εις την περιφερείαν της οποίας κείται το εργοστάσιόν των σχετικήν περί τούτου αίτησιν εις την οποίαν δέον όπως αναφέρωσιν: α)Το ονοματεπώνυμον αυτών και του αντιπροσώπου των. β)Την πόλιν και ακριβώς την θέσιν εις την οποίαν ευρίσκεται το εργοστάσιόν των και αι αποθήκαι αποθηκεύσεως των πρώτων υλών και των παραγομένων προϊόντων. γ)Τας ποσότητας των πρώτων υλών αι οποίαι αναγκαιούσιν αυτοίς δια τας εξαγωγικάς ανάγκας ενός έτους. 2.Ο αρμόδιος Τελώνης άμα τη υποβολή της κατά τα ανωτέρω αιτήσεως συγκαλεί την υπό των διατάξεων του άρθρ.2 του Νόμ.ΒΡΝΗ/1893 προβλεπομένην επιτροπήν προς έλεγχον των στοιχείων της αιτήσεως και καθορισμόν της ετησίας δυναμικότητος του εργοστασίου εν συνδυασμώ και προς τας εξαγωγικάς δυνατότητας του Βιομηχάνου. 3.Επί τη βάσει του πορίσματος της ανωτέρω επιτροπής ο αρμόδιος Τελώνης προβαίνει εις την παράδοσιν εκάστοτε, εις τον εργοστασιάρχων δια τας ανάγκας ενός έτους. Άρθρ.3.-Κατά την εισαγωγήν των πρώτων υλών και την εξαγωγήν των ετοίμων προϊόντων, θα λαμβάνωνται εκ τούτων δείγματα, εις διπλούν, κατά τα κεκανονισμένα. Το εν των δειγμάτων θα αποστέλληται εις το αρμόδιον παράρτημα του Γενικού Χημείου του Κράτους προς χημικήν ανάλυσιν και καθορισμόν του είδους των εισαγομένων πρώτων υλών των εξαγομένων ετοίμων προϊόντων και της εκατοστιαίας συνθέσεως τούτων. Τα αποτελέσματα της χημικής αναλύσεως γνωστοποιούνται εις την αρμοδίαν Τελωνειακήν Αρχήν και τον ενδιαφερόμενον. Το έτερον των δειγμάτων θα παραμένη εις την Τελωνειακήν Αρχήν δια την περίπτωσιν εγέρσεως αμφισβητήσεως, ήτις δέον να εγείρεται εντός δεκαημέρου από της γνωστοποιήσεως των αποτελεσμάτων της χημικής αναλύσεως εις τον ενδιαφερόμενον. Απράκτου παρεχομένης της ανωτέρω προθεσμίας τα αποτελέσματα της χημικής αναλύσεως οριστικοποιούνται. Άρθρ.4.-1.Η ποσότης των συνθετικών υφαντικών ινών μη συνεχών, η απαιτουμένη δια την παραγωγήν 100 χιλιογράμμων νημάτων, χρησιμοποιουμένων δια την παραγωγήν προϊόντων εξαγομένων υπό την έναντι εκάστου αναφερομένην μορφήν, καθορίζονται, προς πίστωσιν των μεταποιήσεων, ως κατωτέρω: α)Νήματα ακρυλικά, βεβαμμένα, χιλ/μμα 101, 500 β)Υφάσματα κουβερτών ακρυλικά αφινίριστα, ημιτελή, χιλ/μμα 105. γ)Υφάσματα κουβερτών, ακρυλικά φινιρισμένα χιλ/μμα 116. δ)Κουβέρται ακρυλικαί έτοιμοι, χιλ/μμα 116. “2.Αι ποσότητες των χρωμάτων και των αντιστατικών αι χρησιμοποιούμεναι δια την παραγωγήν 100 χιλιογράμμων ακρυλικών νημάτων καθορίζονται ως ακολούθως: α)χρώματα, χιλ/μα 1, 400 β)αντιστατικά (SOROMIN ή ETPYRON  S SO ή WEISMACHER NO ή PERSOFTAL AFS ή LEOMIN KP ή SOFT TRA), χιλ/μα 2, 500”. Η παρ.2 αντικατεστάθη ως άνω δια της υπ’ αριθ.Ν.682/8 της 10 Μαρτ./12 Μαΐου 1972 (ΦΕΚ Β΄ 331) αποφ.Υπ.Εθν. Οικονομίας και Οικονομικών. Άρθρ.5.-Η πίστωσις των μεταποιήσεων θα πραγματοποιήται δυνάμει αντιγράφων των διασαφήσεων εξαγωγής των ετοίμων προϊόντων και βάσει των κατά περίπτωσιν αναλογιών πρώτων υλών των αναφερομένων εν άρθρ.4 της παρούσης. (Αντί της σελ.536,13) Σελ.536,13(α) Τεύχος 465-Σελ.55 Πρώτες ύλες Κλωστοϋφαντουργίας 30.Η.μ.22 Άρθρ.6.-1.Την επομένην της λήξεως της προθεσμίας εξαγωγής χρεούνται οι δασμοί και οι λοιποί φόροι οι αναλογούντες επί των μη επανεξαχθεισών πρώτων υλών και εισπράττονται ούτοι εντόκως κατά τα κεκανονισμένα. 2.Η παρούσα δημοσιευθήτω δια της Εφημερίδος της Κυβερνήσεως. 